pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.บรรจุข้าราชการด่านหน้าโควิด 19 ล็อตแรก พร้อมกันทั่วประเทศ [กระทรวงสาธารณสุข]
วันจันทร์ที่ 29 มิถุนายน 2563
สธ.บรรจุข้าราชการด่านหน้าโควิด 19 ล็อตแรก พร้อมกันทั่วประเทศ [กระทรวงสาธารณสุข]
สธ.บรรจุข้าราชการด่านหน้าโควิด 19 ล็อตแรก พร้อมกันทั่วประเทศ
กระทรวงสาธารณสุข บรรจุแต่งตั้งข้าราชการด่านหน้าโควิด 19 ล็อตแรก พร้อมกันทั่วประเทศ เพื่อสร้างขวัญกําลังใจผู้ปฏิบัติงาน เป็นไปตามหลักเกณฑ์ เงื่อนไข ของครม. คปร. และกพ.
วันนี้ (29 มิถุนายน 2563) ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ในวันนี้กระทรวงสาธารณสุขได้ดําเนินการเรียกรายงานตัวเพื่อบรรจุและแต่งตั้งบุคลากรที่ปฏิบัติงานในสถานการณ์ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ ใน 13 สายงาน อาทิ แพทย์ พยาบาลวิชาชีพ นักรังสีการแพทย์ เภสัชกร นักวิชาการสาธารณสุข เป็นต้น เพื่อเป็นขวัญกําลังใจในการทํางานดูแลด้านสุขภาพอนามัยประชาชนในช่วงสถานการณ์การระบาดของโรคโควิด 19
นายอนุทิน กล่าวว่า ต้องขอขอบคุณท่านนายกรัฐมนตรี คณะรัฐมนตรี และหน่วยงานที่เกี่ยวข้อง ที่ให้ความสําคัญกับผู้ปฏิบัติงานด่านหน้าต่อสู้โควิด 19 อนุมัติให้กระทรวงสาธารณสุขคัดเลือกเพื่อบรรจุบุคลากรในสังกัดกระทรวงสาธารณสุขที่ปฏิบัติงานในสถานการณ์ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ ตามข้อเสนอของกระทรวงสาธารณสุข
“ขอแสดงความยินดีกับทุกท่าน วันที่รอคอยมาถึง สิ่งที่เกิดขึ้นในวันนี้ มาจากผลงาน คุณงามความดี ที่ทุกท่านได้เสียสละทํางานในภาวะวิกฤตการระบาดของโรคโควิด 19 จนทุกฝ่ายเห็นผลงานและสนับสนุนให้เกิดความก้าวหน้าในชีวิตการทํางาน เมื่อได้บรรจุแต่งตั้งแล้ว ขอให้ตั้งใจทํางานเป็นข้าราชการที่ดีเพื่อประโยชน์ของประชาชนและประเทศชาติต่อไป” นายอนุทิน กล่าว
ทั้งนี้ หลักเกณฑ์ วิธีการและเงื่อนไขในการบรรจุข้าราชการในครั้งนี้ เป็นไปตามมติ ครม. กพ. และคปร. ส่วนในเฟส 2 จะบรรจุแต่งตั้งในเดือนสิงหาคม
รัฐบาลไทย-ข่าวทำเนียบรัฐบาล-การหักภาษีเงินได้ ณ ที่จ่าย ร้อยละ 0.5 สำหรับการจ่ายเงินได้พึงประเมินค่าซื้อข้าว
วันอังคารที่ 6 มิถุนายน 2560
การหักภาษีเงินได้ ณ ที่จ่าย ร้อยละ 0.5 สําหรับการจ่ายเงินได้พึงประเมินค่าซื้อข้าว
ตามที่กรมสรรพากรได้ออกคําสั่งที่ ท.ป.281/2560 สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากร มีหน้าที่หักภาษีเงินได้ ณ ที่จ่าย ลงวันที่ 2 มิ.ย. 2560 กําหนดให้มีการหักภาษีเงินได้ ณ ที่จ่าย ในอัตราร้อยละ 0.5 สําหรับการจ่ายเงินค่าซื้อข้าว
ตามที่กรมสรรพากรได้ออกคําสั่งที่ ท.ป.281/2560 สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากร มีหน้าที่หักภาษีเงินได้ ณ ที่จ่าย ลงวันที่ 2 มิ.ย. พ.ศ. 2560 กําหนดให้มีการหักภาษีเงินได้ ณ ที่จ่าย ในอัตราร้อยละ 0.5 สําหรับการจ่ายเงินค่าซื้อข้าว นั้น
ตามที่กรมสรรพากรได้ออกคําสั่งกรมสรรพากร ที่ ท.ป.281/2560 เรื่อง สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากร มีหน้าที่หักภาษีเงินได้ ณ ที่จ่าย ลงวันที่ 2 มิถุนายน พ.ศ. 2560 กําหนดให้มีการหักภาษีเงินได้ ณ ที่จ่าย ในอัตราร้อยละ 0.5 สําหรับการจ่ายเงินค่าซื้อข้าว นั้นนายสมชาย แสงรัตนมณีเดช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร ชี้แจงว่า “ตามที่กระทรวงการคลัง ได้ออกกฎกระทรวง ฉบับที่ 328 (พ.ศ. 2560) ออกตามความในประมวลรัษฎากร ว่าด้วยภาษีเงินได้ แก้ไขเพิ่มเติมกฎกระทรวง ฉบับที่ 144 (พ.ศ. 2522)ฯ ปรับปรุงอัตราการหักภาษีเงินได้ ณ ที่จ่าย สําหรับการจ่าย เงินได้พึงประเมินค่าซื้อข้าว จากเดิมให้หักไว้ในอัตราร้อยละ 0.75 ลดเหลืออัตราร้อยละ 0.5 และอธิบดีกรมสรรพากรได้ออกคําสั่งกรมสรรพากร ที่ ท.ป. 281/2560 เรื่อง สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากร มีหน้าที่หักภาษีเงินได้ ณ ที่จ่าย ลงวันที่ 2 มิถุนายน พ.ศ. 2560 แก้ไขเพิ่มเติมคําสั่งกรมสรรพากร ที่ ท.ป.4/2528ฯ ลงวันที่ 26 กันยายน พ.ศ. 2528 กําหนดให้บริษัทหรือห้างหุ้นส่วนนิติบุคคลหรือนิติบุคคลอื่นแต่ไม่รวมถึงกลุ่มเกษตรกรตามกฎหมายว่าด้วยสหกรณ์ ซึ่งเป็นผู้จ่ายเงินค่าซื้อข้าวและเป็นผู้ส่งออก หักภาษีเงินได้ ณ ที่จ่าย ในอัตราร้อยละ 0.5 ของเงินค่าซื้อข้าวที่ได้จ่ายให้แก่ผู้รับซึ่งเป็น
(1) ผู้มีหน้าที่เสียภาษีเงินได้บุคคลธรรมดา สําหรับการจ่ายเงินค่าซื้อข้าวตั้งแต่วันที่ 1 มิถุนายน 2560 เป็นต้นไป
(2) บริษัทหรือห้างหุ้นส่วนนิติบุคคลสําหรับการจ่ายเงินค่าซื้อข้าวตั้งแต่วันที่ 2 พฤษภาคม 2560 เป็นต้นไป
ทั้งนี้ กรมสรรพากรขอยกเลิก แถลงข่าวสรรพากร เลขที่ข่าว ปชส.22/2560 วันที่แถลงข่าว 31 พฤษภาคม 2560 เรื่อง การหักภาษีเงินได้ ณ ที่จ่าย ร้อยละ 0.5 สําหรับการจ่ายเงินได้พึงประเมินค่าซื้อข้าว”
สําหรับผู้ที่มีข้อสงสัยสามารถศึกษารายละเอียดได้จากกฎกระทรวง ฉบับที่ 328 (พ.ศ. 2560)ฯและคําสั่งกรมสรรพากรที่ ท.ป. 281/2560ฯ ลงวันที่ 2 มิถุนายน พ.ศ. 2560 หรือสอบถามเพิ่มเติมได้ที่สํานักงานสรรพากรพื้นที่ทุกแห่ง หรือศูนย์สารนิเทศสรรพากร โทร. 1161
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 100 ปี จุฬาลงกรณ์มหาวิทยาลัย
วันพุธที่ 22 มีนาคม 2560
กรมธนารักษ์เปิดจ่ายแลกเหรียญกษาปณ์ที่ระลึก 100 ปี จุฬาลงกรณ์มหาวิทยาลัย
กรมธนารักษ์ได้จัดทําเหรียญกษาปณ์ที่ระลึก 100 ปี จุฬาลงกรณ์มหาวิทยาลัย เพื่อเป็นที่ระลึกและน้อมรําลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว
กรมธนารักษ์ได้จัดทําเหรียญกษาปณ์ที่ระลึก 100 ปี จุฬาลงกรณ์มหาวิทยาลัย เพื่อเป็นที่ระลึกและน้อมรําลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว โดยได้รับการสถาปนาให้เป็นสถาบันอุดมศึกษาแห่งแรกของประเทศไทย
วันนี้ (22 มีนาคม 2560) ณ กรมธนารักษ์ นายจักรกฤศฏิ์ พาราพันธกุล อธิบดีกรมธนารักษ์ กล่าวว่า กรมธนารักษ์ได้จัดทําเหรียญกษาปณ์ที่ระลึก 100 ปี จุฬาลงกรณ์มหาวิทยาลัย โดยจัดทําเป็นเหรียญกษาปณ์ ที่ระลึกโลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา จํานวนผลิตไม่เกิน 800,000 เหรียญ ซึ่งมีลวดลาย ด้านหน้า กลางเหรียญมีพระบรมรูปพระบาทสมเด็จพระจุลจอมเกล้าเจ้าอยู่หัว ทรงฉลองพระองค์ครุยดุษฎีบัณฑิตกิตติมศักดิ์ทางกฎหมาย มหาวิทยาลัยเคมบริดจ์ ประเทศอังกฤษ และพระบรมรูปพระบาทสมเด็จพระมงกุฎเกล้าเจ้าอยู่หัว ทรงฉลองพระองค์ครุยวิทยฐานะพระบรมราชูปถัมภกของเนติบัณฑิตยสภา ในพระบรมราชูปถัมภ์ เบื้องบนและเบื้องล่างมีลายไทยประดิษฐ์ ภายในวงขอบเหรียญด้านขวามีข้อความว่า “พระบาทสมเด็จพระปรมิทรมหาจุฬาลงกรณ์ พระจุลจอมเกล้าเจ้าอยู่หัว” และด้านซ้ายมีข้อความว่า “พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว” ด้านหลัง กลางเหรียญมีรูปอาคารมหาจุฬาลงกรณ์ เบื้องบนรูปอาคาร มหาจุฬาลงกรณ์มีรูปตราสัญลักษณ์จุฬาลงกรณ์มหาวิทยาลัย ภายในวงขอบเหรียญเบื้องบนมีข้อความว่า “ครบ 100 ปี จุฬาลงกรณ์มหาวิทยาลัย 26 มีนาคม 2560” เบื้องล่างมีข้อความบอกราคาว่า “20 บาท” และข้อความว่า “ประเทศไทย” มีลายไทยประดิษฐ์คั่นระหว่างข้อความเบื้องบนกับเบื้องล่างทั้งสองข้าง
นายจักรกฤศฏิ์ กล่าวต่อว่า ผู้ที่ประสงค์จะขอแลกเหรียญกษาปณ์ที่ระลึกดังกล่าวสามารถขอแลกได้ตั้งแต่วันที่ 24 มีนาคมนี้ ได้ที่
ส่วนกลาง
• หน่วยรับและจ่ายแลกเหรียญกษาปณ์ สํานักบริหารเงินตรา ถนนจักรพงษ์ กรุงเทพฯ
• หน่วยจ่ายแลกเหรียญกษาปณ์ กรมธนารักษ์ ถนนพระราม 6 กรุงเทพฯ
• หน่วยรับและจ่ายแลกเหรียญกษาปณ์ สํานักบริหารเงินตรา ถนนพหลโยธิน จังหวัดปทุมธานี
ส่วนภูมิภาค
สํานักงานธนารักษ์พื้นที่ 76 พื้นที่ ทุกจังหวัดทั่วประเทศ และสอบถามรายละเอียดที่สํานักงานธนารักษ์พื้นที่นั้นๆ
โดยกรมธนารักษ์จะจ่ายให้กับประชาชนรายละ 2 เหรียญ ต่อ ๑ สิทธิ์บัตรประชาชน สําหรับจํานวนเหรียญที่จัดสรรให้แต่ละหน่วยจ่ายมีเพียงหน่วยละ 30,000 ชุดเท่านั้น
ทั้งนี้ ให้นําบัตรประจําตัวประชาชนมาด้วยและสามารถสอบถามรายละเอียดเพิ่มเติมได้ที่ สํานักบริหารเงินตรา โทรศัพท์ 0 2565 7944 และส่วนประชาสัมพันธ์ สํานักงานเลขานุการกรม โทรศัพท์ 0 2278 5641 นายจักรกฤศฏิ์ กล่าวในตอนท้าย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-พิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 65 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2560
วันพฤหัสบดีที่ 27 กรกฎาคม 2560
พิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 65 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2560
รัฐมนตรีว่าการกระทรวงอุตสาหกรรม พร้อมภริยา และ ปลัดกระทรวงอุสาหกรรม ร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 65 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2560
วันนี้ (27 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมภริยา และ นายสมชาย หาญหิรัญ ปลัดกระทรวงอุสาหกรรม ร่วมพิธีทางศาสนามหามงคล 5 ศาสนา ประกอบด้วย ศาสนาพุทธ ศาสนาอิสลาม ศาสนาคริสต์ ศาสนาพราหมณ์ – ฮินดู และ ศาสนาซิกข์เนื่องในโอกาสวันเฉลิมพระชนมพรรษา 65 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2560 โดยมีพลเอก ประยุทธ์ จันทร์โอชา นายกรัฐมนตรีเป็นประธาน ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-รมช.ศธ. (ม.ล.ปนัดดา) พบปะสนทนาผู้บริหาร คณาจารย์ นิสิตจุฬาลงกรณ์มหาวิทยาลัย
วันพุธที่ 25 ตุลาคม 2560
รมช.ศธ. (ม.ล.ปนัดดา) พบปะสนทนาผู้บริหาร คณาจารย์ นิสิตจุฬาลงกรณ์มหาวิทยาลัย
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับรองอธิการบดี คณบดี รองคณบดี คณาจารย์ และนิสิตจุฬาลงกรณ์มหาวิทยาลัย และบรรยายพิเศษ เรื่อง 'ศาสตร์พระราชากับการพัฒนาประเทศที่ยั่งยืน'
รัฐบาลไทย-ข่าวทำเนียบรัฐบาล-สมเด็จพระมหาธีราจารย์ พร้อมด้วย รมต. นร. นายเทวัญฯ ส่งคณะสงฆ์ที่เดินทางจากอินเดียกลับวัด หลังกักตัวตามมาตรการรัฐบาล ครบ 14 วัน
วันเสาร์ที่ 9 พฤษภาคม 2563
สมเด็จพระมหาธีราจารย์ พร้อมด้วย รมต. นร. นายเทวัญฯ ส่งคณะสงฆ์ที่เดินทางจากอินเดียกลับวัด หลังกักตัวตามมาตรการรัฐบาล ครบ 14 วัน
สมเด็จพระมหาธีราจารย์ พร้อมด้วย รมต. นร. นายเทวัญฯ ส่งคณะสงฆ์ที่เดินทางจากอินเดียกลับวัด หลังกักตัวตามมาตรการรัฐบาล ครบ 14 วัน
วันนี้ (9 พฤษภาคม 2563) เวลา 07.30 น. เจ้าประคุณ สมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา พร้อมด้วย นายเทวัญ ลิปตพัลลภ รัฐมนตรีประจําสํานักนายกรัฐมนตรี นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ และพลโท สรรเสริญ แก้วกําเนิด อธิบดีกรมประชาสัมพันธ์ เดินทางไปตรวจเยี่ยมให้กําลังใจการปฏิบัติงานของเจ้าหน้าที่ ณ สถานที่ควบคุมโรคแห่งรัฐสําหรับพระสงฆ์ (State Quarantine) และร่วมส่งคณะสงฆ์ที่เดินทางกลับจากประเทศอินเดีย เมื่อวันที่ 24 เมษายน ที่ผ่านมา โดยเมื่อวันที่ 8 พฤษภาคม 2563 เป็นวันครบกําหนดการกักตัว 14 วัน ตามมาตรการ State Quarantine ของภาครัฐ
วันนี้ช่วงเช้า มีคณะสงฆ์ทยอยเดินทางกลับไปจําวัด จํานวน 103 รูป โดยการอํานวยความสะดวกของกระทรวงมหาดไทย ที่จัดเตรียมยานพาหนะเพื่อไปส่งคณะสงฆ์ถึงที่หมาย โอกาสนี้ รัฐมนตรีประจําสํานักนายกรัฐมนตรีได้นําเครื่องกัปปิยภัณฑ์มาถวายแด่พระภิกษุสงฆ์ ประกอบด้วย หน้ากากอนามัย เจลแอลกอฮอล์ และยาหม่อง โดยจัดเตรียมจุดรับกัปปิยภัณฑ์สําหรับให้พระภิกษุสงฆ์รับก่อนออกเดินทาง
รัฐมนตรีประจําสํานักนายกรัฐมนตรี กล่าวว่า ตนได้เดินทางไปรับคณะสงฆ์เดินทางกลับจากประเทศอินเดียด้วยตัวเอง เมื่อวันที่ 24 เมษายน ที่ผ่านมา โดยคณะสงฆ์และผู้ปฏิบัติธรรมที่เดินทางมาถึง จะต้องเข้ากระบวนการตรวจคัดกรองตามมาตรฐานที่รัฐกําหนดโดยไม่มีข้อยกเว้น จากนั้นจะต้องปฏิบัติตามมาตรการควบคุมโรค โดยการกักตัว 14 วัน ในพื้นที่ State Quarantine จนกระทั่งวันนี้ คณะสงฆ์สามารถเดินทางกลับไปจําวัดตามปกติได้แล้ว ซึ่งที่ผ่านมาไม่พบจํานวนผู้ติดเชื้อโควิด-19 แต่อย่างใด ขณะเดียวกัน ทางมหาเถรสมาคมก็มีการกําชับทางคณะสงฆ์ให้ดูแลตนเอง ส่วนทางวัดให้งดเว้นการจัดกิจกรรมทางศาสนาที่มีการรวมกลุ่มคนจํานวนมาก เพื่อป้องกันการแพร่ระบาดของเชื้อไวรัสโควิด-19
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ กล่าวปาฐกถาพิเศษในหัวข้อ “กองทุน ดีอี : สร้างชาติ ด้วยพลังดิจิทัล”
วันพฤหัสบดีที่ 27 กันยายน 2561
รมว.ดิจิทัลฯ กล่าวปาฐกถาพิเศษในหัวข้อ “กองทุน ดีอี : สร้างชาติ ด้วยพลังดิจิทัล”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษ ในหัวข้อ “กองทุน ดีอี : สร้างชาติ ด้วยพลังดิจิทัล” ภายใต้การสัมมนาและการประชุมเชิงปฏิบัติการกองทุนพัฒนาดิจิทัลเพื่อเศรษฐกิจและสังคม (กองทุนดีอี) ซึ่งเป็นหนึ่งในกลไกขับเคลื่อนสังคมไทยสู่สังคมดิจิทัล โดยกองทุนดีอี เป็นหน่วยงานในสังกัดสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) มีหน้าที่หลัก 2 ประการ คือ 1) ส่งเสริม สนับสนุน หรือให้ความช่วยเหลือหน่วยงานภาครัฐ ภาคเอกชน หรือบุคคลทั่วไป ในการดําเนินการพัฒนาดิจิทัลเพื่อเศรษฐกิจและสังคม ที่มีวัตถุประสงค์เพื่อประโยชน์ต่อการบริการสาธารณะและไม่เป็นการแสวงหากําไร 2) จัดให้มีทุนอุดหนุนการวิจัยและพัฒนาแก่หน่วยงานของรัฐและเอกชนหรือบุคคลทั่วไปเรื่องเกี่ยวกับการพัฒนาดิจิทัลเพื่อเศรษฐกิจและสังคม สําหรับการจัดสัมมนาดังกล่าว มีวัตถุประสงค์เพื่อประชาสัมพันธ์ภารกิจ หน้าที่ กรอบนโยบาย และแนวทางปฏิบัติในการขอรับการส่งเสริม สนับสนุน หรือขอรับความช่วยเหลือจากกองทุนพัฒนาดิจิทัล เพื่อเศรษฐกิจและสังคม โดยมีผู้เข้าร่วมสัมมนาฯ ประกอบด้วย หน่วยงานภาครัฐ ภาคเอกชน สถาบันการศึกษา/มหาวิทยาลัย และภาคประชาสังคม โดยกระทรวงดิจิทัลฯ ได้ดําเนินการในหลายด้าน เพื่อรองรับการเติบโตของดิจิทัล เช่น ด้าน telecom, Internet services, Internet Boardband, Cyber Security, การพัฒนาเทคโนโลยี, การพัฒนาคน เช่น Coding Thailand, Digital Government (One Stop Service) เป็นต้น
*************************
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผ่านสื่ออิเล็กทรอนิกส์คณะกรรมการอ้อยและน้ำตาลทราย ครั้งที่ 7/2563
วันศุกร์ที่ 17 กรกฎาคม 2563
ปลัดกอบชัยฯ เป็นประธานการประชุมผ่านสื่ออิเล็กทรอนิกส์คณะกรรมการอ้อยและน้ําตาลทราย ครั้งที่ 7/2563
ปลัดกอบชัยฯ เป็นประธานการประชุมผ่านสื่ออิเล็กทรอนิกส์คณะกรรมการอ้อยและน้ําตาลทราย ครั้งที่ 7/2563
วันนี้ (17 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการอ้อยและน้ําตาลทราย เป็นประธานการประชุมผ่านสื่ออิเล็กทรอนิกส์คณะกรรมการอ้อยและน้ําตาลทราย ครั้งที่ 7/2563 โดยมีนางวรวรรณ ชิตอรุณ รองปลัดกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย ร่วมประชุม ณ ห้องประชุม ชั้น 1 สํานักงานคณะกรรมการอ้อยและน้ําตาลทราย
รัฐบาลไทย-ข่าวทำเนียบรัฐบาล-กสร. ประกาศขอความร่วมมือให้ลูกจ้างหยุดงาน ไปใช้สิทธิเลือกตั้ง
วันจันทร์ที่ 11 มีนาคม 2562
กสร. ประกาศขอความร่วมมือให้ลูกจ้างหยุดงาน ไปใช้สิทธิเลือกตั้ง
กรมสวัสดิการและคุ้มครองแรงงาน ออกประกาศขอความร่วมมือนายจ้างให้ลูกจ้างหยุดงานวันที่ 17 มีนาคม หรือ 24 มีนาคม เพื่อไปใช้สิทธิเลือกตั้งล่วงหน้าหรือไปใช้สิทธิเลือกตั้งสมาชิกสภาผู้แทนราษฎร
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ได้มีพระราชกฤษฎีกาให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ.2562 ซึ่งคณะกรรมการการเลือกตั้งได้กําหนดวันและเวลาออกเสียงลงคะแนนก่อนวันเลือกตั้ง ณ ที่เลือกตั้งกลาง และกําหนดให้วันอาทิตย์ที่ 17 มีนาคม 2562 เป็นวันออกเสียงลงคะแนน และให้มีการเลือกตั้งสมาชิกสภาผู้แทนราษฎรเป็นการทั่วไปในวันอาทิตย์ที่ 24 มีนาคม 2562 ตั้งแต่เวลา 08.00 -17.00 น.
นายวิวัฒน์ กล่าวต่อไปว่า เพื่อให้ลูกจ้างสามารถทําหน้าที่และใช้สิทธิเลือกตั้งได้อย่างอิสระตามบทบัญญัติ มาตรา 50 (7) แห่งรัฐธรรมนูญแห่งราชอาณาจักรไทย พุทธศักราช 2560 กสร. จึงออกประกาศ ณ วันที่ 8 มีนาคม 2562ขอความร่วมมือสถานประกอบกิจการนายจ้างให้ลูกจ้างที่ทํางานอยู่ในสถานประกอบกิจการ ซึ่งมีสิทธิเลือกตั้งไปใช้สิทธิเลือกตั้งล่วงหน้าหรือไปใช้สิทธิเลือกตั้งสมาชิกสภาผู้แทนราษฎรเป็นทั่วไปตามวันเวลาดังกล่าว
รัฐบาลไทย-ข่าวทำเนียบรัฐบาล-การตรวจเยี่ยมการดำเนินงานแก้ไขปัญหาหนี้นอกระบบโดยองค์กรการเงินชุมชน ณ จังหวัดศรีสะเกษและจังหวัดอุบลราชธานี
วันจันทร์ที่ 23 กรกฎาคม 2561
การตรวจเยี่ยมการดําเนินงานแก้ไขปัญหาหนี้นอกระบบโดยองค์กรการเงินชุมชน ณ จังหวัดศรีสะเกษและจังหวัดอุบลราชธานี
กระทรวงการคลังได้ลงพื้นที่ตรวจเยี่ยมการดําเนินงานแก้ไขปัญหาหนี้นอกระบบโดยองค์กรการเงินชุมชน ณ กลุ่มออมทรัพย์ตลาดสดกันทรารมย์ อําเภอกันทรารมย์ จังหวัดศรีสะเกษ
นายพรชัย ฐีระเวชที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลังเปิดเผยว่า นายอภิศักดิ์ ตันติวรวงศ์ รัฐมนตรีว่าการกระทรวงการคลัง พร้อมด้วยนายวิสุทธิ์ ศรีสุพรรณรัฐมนตรีช่วยว่าการกระทรวงการคลัง และผู้บริหารกระทรวงการคลังได้ลงพื้นที่ตรวจเยี่ยมการดําเนินงานแก้ไขปัญหาหนี้นอกระบบโดยองค์กรการเงินชุมชน ณ กลุ่มออมทรัพย์ตลาดสดกันทรารมย์ อําเภอกันทรารมย์ จังหวัดศรีสะเกษ ซึ่งเป็นองค์กรการเงินชุมชนต้นแบบของธนาคารออมสินที่มีการบริหารจัดการการเงินและแก้ไขปัญหาหนี้นอกระบบได้สําเร็จและมีประสิทธิภาพโดยจากสภาพปัญหาในอดีตผู้ค้าในตลาดสดสามัคคีกันทรารมย์ประสบปัญหาหนี้นอกระบบ (แก๊งหมวกกันน็อก)ค่อนข้างรุนแรง เนื่องจากมีลักษณะอาชีพที่มีรายได้ไม่มั่นคงเพียงพอทําให้เข้าถึงสินเชื่อในระบบได้ยาก ต่อมาเมื่อปี 2558 กลุ่มแม่ค้าได้ร่วมกันจัดตั้งกลุ่มออมทรัพย์ตลาดสดสามัคคีกันทรารมย์ขึ้น โดยระดมเงินออมจากสมาชิกเป็นรายวัน ขั้นต่ําวันละ 20 บาท และนําไปให้สมาชิกกู้ยืมเพื่อปิดหนี้นอกระบบหรือเป็นเงินทุนหมุนเวียนในการค้าขาย รวมถึงได้มุ่งเน้นส่งเสริมการออมทรัพย์ของผู้กู้ยืมเงินจากกลุ่มควบคู่ไปด้วยกัน จนถึงปัจจุบันกลุ่มสามารถช่วยเหลือแก้ไขปัญหาหนี้นอกระบบให้แก่สมาชิกแล้ว 201 ราย เป็นเงิน 12.55 ล้านบาท (เฉลี่ย 62,458 บาทต่อราย)
ในโอกาสนี้ รัฐมนตรีว่าการกระทรวงการคลังได้แสดงความชื่นชมและขอบคุณผู้นํากลุ่มออมทรัพย์ตลาดสดสามัคคีกันทรารมย์ ที่ได้มุ่งมั่นพัฒนากลุ่มจนสามารถช่วยเหลือสมาชิกได้อย่างเข้มแข็งพร้อมกับได้มอบนโยบายให้ธนาคารของรัฐถอดบทเรียนขององค์กรการเงินชุมชนที่ประสบความสําเร็จในการแก้ไขปัญหาหนี้นอกระบบเพื่อนําไปใช้เป็นโมเดลสําหรับขยายผลไปยังองค์กรการเงินชุมชนอื่น ๆ โดยปรับใช้ให้เหมาะสมตามบริบทของพื้นที่ทั้งนี้ ขอให้ธนาคารเป็นพี่เลี้ยงสนับสนุนด้านระบบงาน ระบบบัญชี ให้ความรู้ทางการเงิน ประสานหน่วยงานมาให้ความรู้ทางกฎหมาย และพิจารณาให้เงินทุนเพิ่มเติมตามศักยภาพขององค์กรการเงินชุมชนแต่ละแห่งด้วย ซึ่งกระทรวงการคลังมุ่งหวังให้องค์กรการเงินชุมชนทุกรูปแบบเข้ามามีบทบาทช่วยเหลือแก้ไขปัญหาหนี้นอกระบบเพื่อยกระดับคุณภาพชีวิตให้กับประชาชนทั่วประเทศได้อย่างเป็นรูปธรรมและยั่งยืนต่อไป
นอกจากนี้ รัฐมนตรีการกระทรวงการคลังยังได้มอบหมายให้ผู้ช่วยรัฐมนตรีประจํากระทรวงการคลัง (ศาสตราจารย์ ดร.นฤมล ภิญโญสินวัฒน์) และผู้บริหารกระทรวงการคลัง ตรวจเยี่ยมกิจกรรมการแก้ไขปัญหาหนี้นอกระบบและสร้างรายได้จากการประกอบอาชีพ ณ ศูนย์การเรียนรู้เศรษฐกิจพอเพียงบ้านหนองเอาะ-หนองสิม อําเภอตระการพืชผล จังหวัดอุบลราชธานี ซึ่งเป็นชุมชนต้นแบบอีกแห่งหนึ่ง โดยปัจจุบันแทบไม่พบปัญหาหนี้นอกระบบในชุมชน เนื่องจากสมาชิกได้ร่วมกันประกอบอาชีพเสริม (เลี้ยงสัตว์และปลูกพืช) ทั้งยังได้พัฒนาตนเองให้เป็นหมู่บ้านท่องเที่ยวเชิงวัฒนธรรมและเรียนรู้วิถีชีวิตแบบเศรษฐกิจพอเพียง จึงทําให้สมาชิกมีรายได้สม่ําเสมอตลอดปีและเป็นภูมิคุ้มกันที่ช่วยให้ไม่ต้องพึ่งพาการกู้ยืมเงินนอกระบบได้เป็นอย่างดี
สํานักงานเศรษฐกิจการคลัง
โทรศัพท์สายด่วน 1359
รัฐบาลไทย-ข่าวทำเนียบรัฐบาล-ออมสิน จัดสินเชื่อเคหะ “กู้บ้าน ผ่อนเบา” ผ่อนแค่ล้านละ 3 พัน จัดเฉพาะกลุ่มข้าราชการ พนักงานราชการ/บริษัทเอกชน และพนักงานรัฐวิสาหกิจ
วันจันทร์ที่ 7 ตุลาคม 2562
ออมสิน จัดสินเชื่อเคหะ “กู้บ้าน ผ่อนเบา” ผ่อนแค่ล้านละ 3 พัน จัดเฉพาะกลุ่มข้าราชการ พนักงานราชการ/บริษัทเอกชน และพนักงานรัฐวิสาหกิจ
ธนาคารออมสิน จัดวงเงินกู้ 5,000 ล้านบาท ออกสินเชื่อเคหะและบุคคล “กู้บ้าน ผ่อนเบา” ทั้งซื้อบ้านใหม่และบ้านมือสอง วงเงินกู้สินเชื่อเคหะไม่เกิน 3 ล้านบาท พร้อมทําประกันชีวิตเพื่อคุ้มครองวงเงินสินเชื่อ ระยะเวลากู้ไม่เกิน 40 ปี โดย 3 ปีแรก ดอกเบี้ยคงที่ 3%
ธนาคารออมสิน จัดวงเงินกู้ 5,000 ล้านบาท ออกสินเชื่อเคหะและบุคคล “กู้บ้าน ผ่อนเบา” ทั้งซื้อบ้านใหม่และบ้านมือสอง วงเงินกู้สินเชื่อเคหะไม่เกิน 3 ล้านบาท พร้อมทําประกันชีวิตเพื่อคุ้มครองวงเงินสินเชื่อ ระยะเวลากู้ไม่เกิน 40 ปี โดย 3 ปีแรก ดอกเบี้ยคงที่ 3% ผ่อนสบายๆ ล้านละ 3,000 บาท/เดือน นาน 3 ปี ปีที่ 4 เป็นต้นไป ดอกเบี้ย MRR-1.00%
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า เพื่อให้คนไทยกลุ่มข้าราชการ และพนักงานรัฐวิสาหกิจ หรือพนักงานบริษัทเอกชน ได้มีที่อยู่อาศัยเป็นของตนเอง โดยมีสถาบันการเงินรองรับความต้องการสินเชื่อที่ช่วยให้การกู้เงินเป็นเรื่องง่าย ธนาคารฯ จึงได้สนับสนุนผ่าน สินเชื่อเคหะ ด้วยโปรโมชั่น สินเชื่อเคหะและบุคคล “กู้บ้าน ผ่อนเบา” ด้วยอัตราดอกเบี้ยพิเศษและเงื่อนไขที่ผ่อนปรน สอดคล้องกับความต้องการมีที่อยู่อาศัยในยุคปัจจุบัน ทั้งที่อยู่อาศัยใหม่หรือที่อยู่อาศัยมือสอง โดยได้เตรียมวงเงินสินเชื่อไว้ 5,000 ล้านบาทเพื่อดําเนินการปล่อยกู้ ซึ่งธนาคารฯ เปิดให้บริการตั้งแต่บัดนี้เป็นต้นไป โดยจัดทํานิติกรรมสัญญาให้แล้วเสร็จภายในวันที่ 30 ธันวาคม 2562
ทั้งนี้ โปรโมชั่นสินเชื่อเคหะและบุคคล ธนาคารฯ ให้กู้สินเชื่อเคหะรายละไม่เกิน 3 ล้านบาท กู้ซื้อที่อยู่อาศัยใหม่หรือที่อยู่อาศัยมือสอง พร้อมทําประกันชีวิตเพื่อคุ้มครองวงเงินสินเชื่อ คิดอัตราดอกเบี้ยพิเศษ คือ ดอกเบี้ยคงที่ 3 ปี 3.00% ปีที่ 4 เป็นต้นไป MRR-1.00% ต่อปี (อัตราดอกเบี้ย MRR ของธนาคารฯ ปัจจุบัน = 6.87% ต่อปี) คิดเป็นอัตราดอกเบี้ยเฉลี่ย 4 ปี = 3.718% พร้อมกับสมัครใช้ผลิตภัณฑ์หรือบริการของธนาคารฯ อย่างน้อย 2 ประเภท โดยสามารถผ่อนชําระได้นานสูงสุดถึง 40 ปี พร้อมกันนี้ ได้ผ่อนปรนเกณฑ์พิจารณาการเหลือเงินในการดํารงชีพ เพื่อเป็นค่าใช้จ่ายในการอุปโภคบริโภคขั้นต่ํา สําหรับผู้มีรายได้สุทธิรวมน้อยกว่า 15,000 บาท เป็นไม่น้อยกว่าร้อยละ 25
“ธนาคารออมสินได้ปรับปรุงหลักเกณฑ์ให้สามารถผ่อนชําระได้สูงสุดถึง 40 ปี โดยลูกค้าสามารถเลือกผ่อนชําระได้ยาวนานขึ้น เพื่อให้เกิดความยืดหยุ่นและเหมาะสมกับภาวะความสามารถในการชําระหนี้ของผู้กู้ ขณะที่อัตราดอกเบี้ยโปรโมชั่นนี้ ธนาคารฯ ได้คิดคํานวณเงินงวดแบบง่ายคือ หากกู้สินเชื่อเคหะ 1 ล้านบาท ใน 3 ปีแรก จะผ่อนชําระเพียงเดือนละ 3,000 บาท ผ่อนสบายๆ มีเงินเก็บออมหรือนําไปเป็นค่าใช้จ่ายอื่นๆ ที่จําเป็นในการดํารงชีพได้”ผู้อํานวยการธนาคารออมสิน กล่าว
ทั้งนี้ หากต้องการข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน แต่หากมีข้อสงสัย ต้องการรายละเอียดเพิ่มเติมจากเจ้าหน้าที่ สามารถติดต่อสอบถามได้ที่ ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน โทร.1115
รัฐบาลไทย-ข่าวทำเนียบรัฐบาล-นายกฯ เมินยิ่งลักษณ์ขอลี้ภัยไปอังกฤษ ชี้เป็นเรื่องส่วนตัว ย้ำรัฐมีหน้าที่รักษากฎหมาย พร้อมติดตามตัวมาดำเนินคดีตามความรับผิดชอบของแต่ละหน่วยงาน
วันจันทร์ที่ 2 ตุลาคม 2560
นายกฯ เมินยิ่งลักษณ์ขอลี้ภัยไปอังกฤษ ชี้เป็นเรื่องส่วนตัว ย้ํารัฐมีหน้าที่รักษากฎหมาย พร้อมติดตามตัวมาดําเนินคดีตามความรับผิดชอบของแต่ละหน่วยงาน
นายกฯ เมินยิ่งลักษณ์ขอลี้ภัยไปอังกฤษ ชี้เป็นเรื่องส่วนตัว ย้ํารัฐมีหน้าที่รักษากฎหมาย พร้อมติดตามตัวมาดําเนินคดีตามความรับผิดชอบของแต่ละหน่วยงาน
วันนี้ (1 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงกระแสข่าว น.ส.ยิ่งลักษณ์ ชินวัตร เดินทางไปประเทศอังกฤษ และอยู่ระหว่างติดต่อขอลี้ภัยทางการเมือง ว่า กระทรวงการต่างประเทศทราบข้อมูลอย่างไม่เป็นทางการอยู่ก่อนแล้วว่า น.ส.ยิ่งลักษณ์ จะเดินทางไปยังอังกฤษ ส่วนการจะขอลี้ภัยทางการเมืองหรือไม่นั้นถือเป็นเรื่องส่วนตัวของ น.ส.ยิ่งลักษณ์ โดยต้องไปดูด้วยว่าเข้าข่ายหลักเกณฑ์การขอลี้ภัยอย่างไร
“นายกฯ ไม่ได้สนใจหรือให้ความสําคัญกับเรื่องการขอลี้ภัยแต่อย่างใด เนื่องจากมีหน้าที่รับผิดชอบต่อบ้านเมืองในการรักษากฎหมายและติดตามจับกุมตัวผู้กระทําผิดมาดําเนินคดีตามบทบัญญัติของกฎหมายเท่านั้น โดยกระบวนการดังกล่าวมีความเกี่ยวข้องกับทั้งกฎหมายของไทยและกฎหมายระหว่างประเทศ ซึ่งมีหน่วยงานที่รับผิดชอบดําเนินการตามอํานาจหน้าที่อยู่แล้ว”
---------------------------------
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิดการฝึกอบรม “ภาคีเครือข่ายเทคโนโลยีสารสนเทศและการสื่อสารในภาวะวิกฤตประจำปีงบประมาณ พ.ศ. 2561” รุ่นที่ 2 ที่ จ.นครราชสีมา
วันอังคารที่ 19 มิถุนายน 2561
รองปลัดกระทรวงดิจิทัลฯ เป็นประธานเปิดการฝึกอบรม “ภาคีเครือข่ายเทคโนโลยีสารสนเทศและการสื่อสารในภาวะวิกฤตประจําปีงบประมาณ พ.ศ. 2561” รุ่นที่ 2 ที่ จ.นครราชสีมา
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดการฝึกอบรม “ภาคีเครือข่ายเทคโนโลยีสารสนเทศและการสื่อสารในภาวะวิกฤต ประจําปีงบประมาณ พ.ศ. 2561 รุ่นที่ 2” โดยศูนย์เทคโนโลยีสารสนเทศและการสื่อสาร สํานักงานปลัดกระทรวงดิจิทัลฯ จัดขึ้น เพื่อสร้างความรู้ความเข้าใจเกี่ยวกับนโยบายด้านต่างๆ ที่เกี่ยวกับความมั่นคง ที่งานด้านเทคโนโลยีสารสนเทศและการสื่อสารให้การสนับสนุน ได้แก่ นโยบายความมั่นคงแห่งชาติ (พ.ศ. 2559-2564) ยุทธศาสตร์การเตรียมความพร้อมแห่งชาติ (พ.ศ. 2560-2564) แผนผนึกกําลังและทรัพยากรเพื่อการป้องกันประเทศ และแผนป้องกันและบรรเทาสาธารณภัย พ.ศ. 2558 งานด้านการรักษาความมั่นคงปลอดภัยไซเบอร์แห่งชาติ ทั้งนี้ ผู้เข้าร่วมการฝึกอบรมฯ จะได้รับทราบและเข้าใจถึงนโยบาย ยุทธศาสตร์ และแผนงานระดับชาติต่างๆ รวมทั้งด้านการรักษาความมั่นคงปลอดภัยไซเบอร์ ตลอดจนร่วมกันเป็นส่วนหนึ่งในการเตรียมความพร้อมสนับสนุนงานด้านความมั่นคงของชาติ เพื่อสร้างรากฐานในการบริหารจัดการภัยในภาวะวิกฤตได้อย่างป็นระบบ ซึ่งเป็นผลให้ประชาชนได้รับบริการได้อย่างทันท่วงที ลดการสูญเสียสร้างการมีส่วนร่วมระหว่างภาคส่วนต่างๆ อย่างยั่งยืนต่อไป เมื่อวันที่ 15 มิถุนายน 2561 ณ ห้องสุรนารี บี โรงแรมดิ อิมพีเรียลโฮเทล แอนด์ คอนเวนชั่นเซ็นเตอร์ โคราช จังหวัดนครราชสีมา
***********************
รัฐบาลไทย-ข่าวทำเนียบรัฐบาล-ไทยจับมือแคนาดาพัฒนาการค้าการลงทุน
วันอังคารที่ 14 สิงหาคม 2561
ไทยจับมือแคนาดาพัฒนาการค้าการลงทุน
รัฐบาลไทยจะพิจารณาเข้าร่วมเป็นสมาชิกความตกลงหุ้นส่วนทางเศรษฐกิจภาคพื้นแปซิฟิกหรือ CPTPP โดยประเทศแคนาดาจะเป็นผู้เชื่อมโยงให้ไทยก้าวสู่ตลาดยุโรปและสหรัฐอเมริกา
เสาร์ที่ 11 ส.ค.61
ไทยจับมือแคนาดาพัฒนาการค้าการลงทุน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยจะพิจารณาเข้าร่วมเป็นสมาชิกความตกลงหุ้นส่วนทางเศรษฐกิจภาคพื้นแปซิฟิกหรือ CPTPP โดยประเทศแคนาดาจะเป็นผู้เชื่อมโยงให้ไทยก้าวสู่ตลาดยุโรปและสหรัฐอเมริกา เพื่อขยายตลาดการค้าการลงทุนให้กว้างขวางมากยิ่งขึ้น นอกจากนี้ ประเทศไทยยังมีศักยภาพสูงเนื่องจากอยู่ใกล้ทะเลจีนใต้ และทะเลอันดามัน ประเทศจีนและอินเดีย จึงสามารถเป็นตัวเลือกการลงทุนที่สําคัญของแคนาดา โดยไทยมีนโยบายส่งเสริมการลงทุน เปิดโอกาสให้นักลงทุนจากทั่วโลกรวมถึงแคนาดาเข้ามาลงทุนผ่านมาตรการสนับสนุนพิเศษ เช่น เขตพัฒนาเศรษฐกิจพิเศษภาคตะวันออก หรือ EEC หรือเขตเศรษฐกิจพิเศษหลายจังหวัด ซึ่งขณะนี้มีนักลงทุนให้ความสนใจเป็นจํานวนมาก
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี